ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી ગોલ્ડમેન સાસના બોર્ડ ઓફ ડિરેક્ટર્સના સભ્યો અને મુખ્ય નેતૃત્વને મળ્યા
પ્રધાનમંત્રી શ્રી નરેન્દ્ર મોદી ગોલ્ડમેન સાસના બોર્ડ ઑફ ડિરેક્ટર્સના સભ્યો અને મુખ્ય નેતૃત્વને મળ્યા હતા.
પ્રધાનમંત્રીએ ટ્વીટ કર્યું છે:
" ગોલ્ડમૅન સાસના બોર્ડના સભ્યો અને મુખ્ય નેતૃત્વ સાથે ફળદાયી ચર્ચા કરી. તાજેતરના સુધારાઓ અને વ્યાપાર મૈત્રીપૂર્ણ વાતાવરણ દ્વારા સંચાલિત ભારતની અપાર વૃદ્ધિની સંભાવનાને પ્રકાશિત કરી. ભારત કંપનીઓ માટે આટલી તકો કેવી રીતે પ્રદાન કરે છે તેની આંતરરાષ્ટ્રીય ચર્ચા પણ કરી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી મદનલાલ ખુરાનાનાં નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ દિલ્હીનાં ભૂતપૂર્વ મુખ્યમંત્રી શ્રી મદનલાલ ખુરાનાનાં નિધન પર શોક વ્યક્ત કર્યો છે.
પ્રધાનમંત્રીએ કહ્યું હતું કે, "હું શ્રી મદનલાલ ખુરાનાનાં નિધનથી દુઃખી છું. તેમણે દિલ્હીની પ્રગતિ માટે, ખાસ કરીને માળખાગત સુવિધાને સુનિશ્ચિત કરવા માટે શ્રેષ્ઠ કામ કર્યું. તેમણે પોતાને દિલ્હી અને કેન્દ્ર સરકાર એમ બંને જગ્યાએ મહેનતુ અને લોકોને અનુકૂળ કામ કરનાર વહીવટકર્તા તરીકે સ્થાપિત કર્યા હતાં.
શ્રી મદનલાલ ખુરાનાજીને આપણે હંમેશા દિલ્હીમાં ભાજપને મજબૂત કરવા માટે યાદ કરીશું. તેમણે વિભાજન પછી દિલ્હીમાં શરણાર્થીઓની સેવા માટે અવિશ્વસનિય કાર્ય કર્યું. તેમના પરિવાર અને સમર્થકો પ્રત્યે મારી સંવેદના છે."
RP
(Visitor Counter : 109
પ્રધાનમંત્રીનું કાર્યાલય
પ્રધાનમંત્રીએ પ્રજાસત્તાક દિવસની ઉજવણીમાં શાનદાર ઉપસ્થિતિ માટે રાષ્ટ્રપતિ અબ્દેલ ફતાહ અલ-સિસિનો આભાર માન્યો
પ્રધાનમંત્રી શ્રી નરેન્દ્ર મોદીએ આ વર્ષના પ્રજાસત્તાક દિવસની ઉજવણીને શાનદાર બનાવવા બદલ ઇજિપ્તના રાષ્ટ્રપતિ અબ્દેલ ફતાહ અલ-સિસિનો આભાર માન્યો હતો. રાષ્ટ્રપતિ સિસિ ભારતના 74મા ગણતંત્ર દિવસ પર મુખ્ય અતિથિ હતા.
પ્રધાનમંત્રી શ્રીએ ટ્વીટ કર્યું:
"હું રાષ્ટ્રપતિનો આભારી છું
અબ્દેલ ફત્તાહ અલ-સીસી તેમની ઓગસ્ટ હાજરી સાથે આ વર્ષના પ્રજાસત્તાક દિવસની ઉજવણી માટે.@AlsisiOfficial"
YP/GP/JD
(
જળશક્તિ મંત્રાલય
પ્રાથમિકતાના ધોરણે શાળાઓ, આંગણવાડી કેન્દ્રો અને આશ્રમશાળાઓને પીવાલાયક નળનું પાણી પૂરું પાડવાની ઝુંબેશ
2જી ઑક્ટોબર, 2020ના રોજ, શાળાઓ, આંગણવાડી કેન્દ્રો, આશ્રમશાળાઓ વગેરેમાં પ્રાધાન્યતાના ધોરણે પીવાના પાણીના પુરવઠાની જોગવાઈ કરવા માટે એક વિશેષ ઝુંબેશ શરૂ કરવામાં આવી હતી. પરિણામે, દેશની 8.50 લાખ  શાળાઓ અને 8.73 લાખ  આંગણવાડી કેન્દ્રોમાં નળના પાણી પુરવઠાની જોગવાઈ ઉપલબ્ધ થઈ છે. ઝુંબેશ હેઠળના જિલ્લાઓમાં થયેલી પ્રગતિની રાજ્ય/ કેન્દ્રશાસિત પ્રદેશ મુજબની વિગતો જેજેએમ ડેશબોર્ડ પર જાહેર ડોમેનમાં છે અને તેને અહીંથી એક્સેસ કરી શકાય છે:
https://ejalshakti.gov.in/jjmreport/JJMIndia.aspx
શાળાઓ, આંગણવાડી કેન્દ્રો, આશ્રમશાળાઓ વગેરેમાં પીવાલાયક નળના પાણીનો પુરવઠો પૂરો પાડવાનું ભારત સ્તરનું આ વિશેષ અભિયાન જલ જીવન મિશનનો એક ભાગ છે અને તેથી સરકાર દ્વારા આ અભિયાન માટે અલગથી ભંડોળની ફાળવણી કરવામાં આવતી નથી.
જલ જીવન મિશન હેઠળ, હાલની માર્ગદર્શિકા મુજબ, પીવાના પાણીના સલામત પુરવઠાને સુનિશ્ચિત કરવા માટે BIS 10500 અપનાવવામાં આવશે અને રાજ્યો/ કેન્દ્રશાસિત પ્રદેશોને વર્ષમાં એક વખત રાસાયણિક અને ભૌતિક પરિમાણો માટે અને વર્ષમાં બે વાર પીવાના પાણીના સ્ત્રોતોનું પરીક્ષણ બેક્ટેરિયોલોજીકલ પરિમાણો માટે કરવાની સલાહ આપવામાં આવી છે.
રાજ્યો/ કેન્દ્રશાસિત પ્રદેશોને પાણીની ગુણવત્તા માટે પાણીના નમૂનાઓનું પરીક્ષણ કરવા અને પીવાના પાણીના સ્ત્રોતોના નમૂના સંગ્રહ, અહેવાલ, દેખરેખ અને દેખરેખ માટે સક્ષમ બનાવવા માટે, એક ઓનલાઈન JJM – વોટર ક્વોલિટી મેનેજમેન્ટ ઈન્ફોર્મેશન સિસ્ટમ  પોર્ટલ વિકસાવવામાં આવ્યું છે, જે જેજેએમ ડેશબોર્ડ પર જાહેર ડોમેનમાં ઉપલબ્ધ છે અને અહીં પણ એક્સેસ કરી શકાય છે:
https://neer.icmr.org.in/website/main.php
રાજ્યો/ કેન્દ્રશાસિત પ્રદેશોને સ્થાનિક સમુદાયમાંથી દરેક ગામમાં પ્રાધાન્યમાં 5 વ્યક્તિઓની, ખાસ કરીને મહિલાઓની ઓળખ કરવા અને તાલીમ આપવા સલાહ આપવામાં આવી છે. આશા કાર્યકરો, આરોગ્ય કાર્યકરો, વીડબ્લ્યુએસસી સભ્યો, શિક્ષકો વગેરેએ ગ્રામ્ય સ્તરે જેમ કે. ગ્રામ પંચાયત મકાન, શાળા, આંગણવાડી કેન્દ્રો, આરોગ્ય કેન્દ્રો, સુખાકારી કેન્દ્રો વગેરેમાં FTKs/બેક્ટેરિયોલોજિકલ શીશીઓનો ઉપયોગ કરીને પાણીની ગુણવત્તાનું પરીક્ષણ કરવાનું રહેશે.
આ માહિતી જલ શક્તિ રાજ્ય મંત્રી શ્રી પ્રહલાદ સિંહ પટેલે આજે રાજ્યસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 198.09 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 1,14,475 થયું
- સક્રિય કેસનું ભારણ હાલમાં 0.26% છે
- સાજા થવાનો દર હાલમાં 98.53% નોંધાયો
- છેલ્લા 24 કલાકમાં 12,456 દર્દીઓ સાજા થયા, કુલ વધીને 4,28,91,933 દર્દીઓ સાજા થયા
- છેલ્લા 24 કલાકમાં ભારતમાં 13,086 નવા કેસ નોંધાયા
- દૈનિક પોઝિટિવીટી દર 2.90% પહોંચ્યો
- સાપ્તાહિક પોઝિટિવીટી દર હાલમાં 3.81% છે
- કુલ 86.44 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,51,312 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રીએ પ્રોફેસર ચિત્રા ઘોષના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રોફેસર ચિત્રા ઘોષના અવસાન અંગે શોક વ્યક્ત કર્યો છે.
એક ટવીટમાં પ્રધાનમંત્રીએ કહ્યું કે, "પ્રોફેસર ચિત્રા ઘોષે શિક્ષણવિદો અને સમુદાય સેવામાં અગ્રેસર રહીને પ્રદાન કર્યું હતું. હું તેમની સાથેની વાતચીત યાદ કરું છું જ્યારે અમે નેતાજી બોઝને લગતી ફાઇલોની ઘોષણા સહિત બીજા ઘણા વિષયો પર ચર્ચા કરી હતી. તેમના અવસાનથી દુઃખ થયું. તેમના પરિવારજનો પ્રત્યે સંવેદના. ઓમ શાંતિ."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતમાં છેલ્લા 13 દિવસથી દૈનિક ધોરણે નવા કેસની સંખ્યા 30 હજારથી ઓછી નોંધાઇ રહી છે
છેલ્લા 29 દિવસમાં દૈનિક ધોરણે સાજા થનારા દર્દીઓની સંખ્યા નવા પોઝિટીવ નોંધાતા દર્દીઓ કરતાં વધારે
દૈનિક ધોરણે નવા સાજા થતા દર્દીઓની સંખ્યામાં પ્રચંડ વૃદ્ધિની સાથે-સાથે દૈનિક નવા નોંધાતા પોઝિટીવ કેસની સતત ઓછી સંખ્યાના પરિણામે સક્રિય કેસની સંખ્યા અને મૃત્યુઆંકમાં એકધારો ધટાડો નોંધાઇ રહ્યો છે. ભારતમાં આજે કુલ સાજા થયેલા દર્દીઓની સંખ્યા વધીને 97.5 લાખની નજીક  પહોંચી ગઇ છે. ભારતમાં કુલ સાજા થયેલા દર્દીઓની સંખ્યા સમગ્ર દુનિયામાં સૌથી વધારે છે.
સાજા થનારા દર્દીઓની વધતી સંખ્યાના કારણે આજે સરેરાશ રિકવરી દર વધીને 95.78% થઇ ગયો છે.
ભારતમાં હાલમાં સક્રિય કેસનું ભારણ 2,81,667 છે જે દેશમાં કુલ નોંધાયેલા પોઝિટીવ કેસમાંથી માત્ર 2.77% છે.
બહેતર રાષ્ટ્રીય સ્થિતિના પગલે તમામ રાજ્યો/કેન્દ્ર શાસિત પ્રદેશોમાં સાજા થવાનો દર 90%થી વધારે નોંધાઇ રહ્યો છે.
છેલ્લા 13 દિવસથી દૈનિક ધોરણે નવા નોંધાતા કેસની સંખ્યા 30,000થી નીચે જળવાઇ રહી છે. દેશમાં છેલ્લા 24 કલાકમાં નવા સંક્રમિત થયેલા કેસની સંખ્યા 22,273 છે.
છેલ્લા 29 દિવસથી દેશમાં દૈનિક ધોરણે નવા સાજા થનારા દર્દીઓની સંખ્યા દૈનિક ધોરણે નવા પોઝિટીવ નોંધાતા દર્દીઓ કરતાં વધારે નોંધાઇ રહી છે. છેલ્લા 24 કલાકમાં વધુ 22,274 દર્દીઓ સાજા થઇ ગયા હોવાથી તેમને રજા આપવામાં આવી છે.
નવા સાજા થયેલા દર્દીઓમાંથી 73.56% દર્દીઓ 10 રાજ્યો/કેન્દ્ર શાસિત પ્રદેશોમાંથી નોંધાયા છે.
કેરળમાં એક દિવસમાં સૌથી વધારે 4,506 દર્દીઓ સાજા થયા હોવાનું નોંધાયું છે. ત્યારબાદ, એક દિવસમાં સૌથી વધુ રિકવરી મામલે પશ્ચિમ બંગાળ 1,954 દર્દી સાથે જ્યારે મહારાષ્ટ્રમાં 1,427 દર્દી સાથે અગ્રેસર છે.
નવા નોંધાયેલા પોઝિટીવ કેસમાંથી 79.16% નવા દર્દીઓ 10 રાજ્યો અને કેન્દ્ર શાસિત પ્રદેશોમાંથી નોંધાયા છે.
કેરળમાં દૈનિક ધોરણે સર્વાધિક 5,397 નવા કેસ પોઝિટીવ નોંધાય છે. તે પછી સૌથી વધુ નવા કેસ મહારાષ્ટ્રમાં 3,431 છે. પશ્ચિમ બંગાળમાં વધુ 1,541 દર્દી સંક્રમિત થયા છે.
છેલ્લા 24 કલાકમાં દેશમાં વધુ 251 લોકોના મૃત્યુ નીપજ્યાં હોવાનું નોંધાયું છે.
નવા નોંધાયેલા મૃત્યુમાંથી 85.26% દર્દીઓ દસ રાજ્યો/કેન્દ્ર શાસિત પ્રદેશોમાંથી મૃત્યુ પામ્યા છે. મહારાષ્ટ્રમાં સૌથી વધુ દર્દી ના મૃત્યુ નીપજ્યાં છે. ત્યારબાદ, પશ્ચિમ બંગાળ અને દિલ્હીમાં અનુક્રમે 31 અને 30 દર્દી એક જ દિવસમાં મૃત્યુ પામ્યા હોવાનું નોંધાયું છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ કોવિડ-19 રસીનો પ્રથમ ડોઝ લીધો
પ્રધાનમંત્રી શ્રી નરેન્દ્ર મોદીએ આજે નવી દિલ્હીની એઈમ્સ ખાતે કોવિડ-19 રસીનો પ્રથમ ડોઝ લીધો.
એક ટવીટમાં પ્રધાનમંત્રીએ કહ્યું કે, "મે આજે એઈમ્સમાં કોવિડ-19ની રસીનો પ્રથમ ડોઝ લીધો. નોંધનીય છે કે કોવિડ -19 સામે વૈશ્વિક લડતને મજબૂત બનાવવા માટે આપણા ડોકટરો અને વૈજ્ઞાનિકોએ ઝડપી રીતે કાર્ય કર્યું છું. હું રસી લેવા માટે પાત્ર હોય તે સૌને રસી લેવા અપીલ કરું છું. આવો, સાથે મળીને ભારતને કોવિડ -19થી મુક્ત કરીએ! "
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
ક્રમબદ્ધ, સક્રીયતાપૂર્ણ અને પૂર્વ-અસરકારક પ્રતિક્રિયા વ્યૂહનીતિ સાથે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે વિવિધ પગલાં લેવામાં આવી રહ્યાં છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
કેન્દ્રીય આરોગ્ય અને પરિવાર કલ્યાણમંત્રી ડૉ. હર્ષવર્ધને આજે દિલ્હીમાં ચૌધરી બ્રહ્મપ્રકાશ આયુર્વેદિક સંસ્થાનની મુલાકાત લીધી હતી જે સમર્પિત કોવિડ આરોગ્ય કેન્દ્ર  તરીકે કામ કરે છે. તમણે અહીં કોવિડ-19ના કેસોનું સંચાલન કરવા માટેની તૈયારીઓની સમીક્ષા કરી હતી. તેમણે વિવિધ સુવિધાઓ અને વૉર્ડની મુલાકાત લીધી હતી તેમજ આયુષ મંત્રાલયના નિર્દેશ અનુસાર સર્વગ્રાહી અભિગમ સાથે કોવિડ-19ના દર્દીઓને આપવામાં આવતી સારવારની પણ ચકાસણી કરી હતી.
આરોગ્ય અને પરિવાર કલ્યાણ મંત્રાલયની માર્ગદર્શિકા અનુસાર સમર્પિત કોવિડ આરોગ્ય કેન્દ્ર એવી હોસ્પિટલ છે જ્યાં તબીબી રીતે સામાન્ય ગણવામાં આવતા હોય તેવા તમામ કેસોની સંભાળ અને સારવાર કરવામાં આવે છે. આ સંપૂર્ણ હોસ્પિટલ હોવી જોઇએ અથવા કોઇ હોસ્પિટલમાં અલગથી એક બ્લૉક પણ હોઇ શકે છે જેમાં અલગ પ્રવેશ અને બહાર નીકળવાની જગ્યા તેમજ ઝોનિંગ હોય તે વધુ બહેતર ગણવામાં આવ છે.
આરોગ્ય અને પરિવાર કલ્યાણ મંત્રાલયે આંતરરાષ્ટ્રીય મુસાફરોના આગમન બાબતે નવી માર્ગદર્શિકા બહાર પાડી છે. નવી માર્ગદર્શિકા આ લિંક પરથી મેળવી શકાય છે.
https://www.mohfw.gov.in/pdf/Guidelinesforinternationalarrivals.pdf
ઘરેલું મુસાફરી  માટે પણ આરોગ્ય અને પરિવાર કલ્યાણ મંત્રાલય દ્વારા નવી માર્ગદર્શિકા બહાર પાડવામાં આવી છે. નવી માર્ગદર્શિકા આ લિંક પરથી મેળવી શકાય છે.
https://www.mohfw.gov.in/pdf/Guidelinesfordomestictravel.pdf
અત્યાર સુધીમાં દેશમાં કુલ 54,540 દર્દીઓ કોવિડ-19ની બીમારીથી સાજા થયા છે. 2657 દર્દીઓ છેલ્લા 24 કલાકમાં જ સાજા થયા છે. આ સાથે દેશમાં દર્દીઓના સાજા થવાનો દર 41.28% નોંધાયો છે.
ગઇકાલથી અત્યાર સુધીમાં દેશમાં કોવિડ-19ના નવા 6767 કેસો પોઝિટીવ નોંધાયા હોવાની પુષ્ટિ થઇ છે. ભારતમાં કુલ પોઝિટીવ કેસોની સંખ્યા વધીને 1,31,868 સુધી પહોંચી ગઇ છે. હાલમાં કુલ 73,560 સક્રિય કેસ તબીબી દેખરેખ હેઠળ છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.57 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 37,193 ડોઝ આપવામાં આવ્યા
ભારતમાં સક્રિય કેસનું ભારણ 1,817 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 91 દર્દીઓ સાજા થયા, કુલ વધીને 4,41,50,892 દર્દીઓ સાજા થયા
છેલ્લા 24 કલાકમાં ભારતમાં 91 નવા કેસ નોંધાયા
દૈનિક પોઝિટિવીટી દર 0.14% પહોંચ્યો
સાપ્તાહિક પોઝિટિવીટી દર હાલમાં 0.08% છે
કુલ 91.63 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 62,790 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 131
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી ચૌધરી ચરણ સિંહને તેમની જયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી ચૌધરી ચરણ સિંહને તેમની જયંતિ નિમિત્તે શ્રદ્ધાંજલિ અર્પણ કરી છે.
એક ટવીટમાં પ્રધાનમંત્રીએ કહ્યું, "પૂર્વ પ્રધાનમંત્રી ચૌધરી ચરણ સિંહ જીને તેમની જન્મજયંતિ નિમિત્તે નમ્ર શ્રદ્ધાંજલિ. તેઓ જીવનભર ગામો અને ખેડૂતોના વિકાસ માટે સમર્પિત રહ્યા, જેના માટે તેમનું હંમેશા સ્મરણ કરવામાં આવશે."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ઉસ્તાદ ગુલામ મુસ્તફાખાન સાહેબના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉસ્તાદ ગુલામ મુસ્તફાખાન સાહેબના અવસાન અંગે શોક વ્યક્ત કર્યો છે.
એક ટવીટમાં પ્રધાનમંત્રીએ કહ્યું કે, "ઉસ્તાદ ગુલામ મુસ્તફાખાન સાહેબનું અવસાન આપણા સાંસ્કૃતિક વિશ્વને ગરીબ બનાવી દીધું છે. તે સંગીતના શ્રેષ્ઠ ઉસ્તાદ હતા. તેઓ સર્જનાત્મકતાને અદભૂત રીતે ઉપયોગ કરતા, જેમની રચનાઓએ પેઢીઓ સુધી લોકોની ચાહના મેળવી. મને તેમની સાથેના સંવાદ આજે પણ યાદ છે. તેમના પરિવાર અને પ્રશંસકો પ્રત્યે સંવેદના."
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ ડેફલિમ્પિક્સમાં અત્યાર સુધીના સર્વશ્રેષ્ઠ પ્રદર્શન માટે ભારતીય ટુકડીને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ તાજેતરમાં પૂર્ણ થયેલ ડેફલિમ્પિક્સમાં અત્યાર સુધીના સર્વશ્રેષ્ઠ પ્રદર્શન માટે ભારતીય ટુકડીને અભિનંદન પાઠવ્યા છે.
તેઓ 21મીએ પ્રધાનમંત્રી શ્રીના નિવાસસ્થાને ટુકડીનું આયોજન કરશે.
પ્રધાનમંત્રી શ્રીએ ટ્વીટ કર્યું:
"તાજેતરમાં પૂર્ણ થયેલ ડેફલિમ્પિક્સમાં અત્યાર સુધીના સર્વશ્રેષ્ઠ પ્રદર્શન માટે ભારતીય ટુકડીને અભિનંદન! અમારી ટુકડીના દરેક એથ્લેટ અમારા સાથી નાગરિકો માટે પ્રેરણારૂપ છે.
હું 21મીએ સવારે મારા નિવાસસ્થાને આખી ટુકડીનું આયોજન કરીશ."
SD/GP/JD
(
પ્રધાનમંત્રીનું કાર્યાલય
સંયુક્ત ભારત-સિંગાપોર મંત્રી સ્તરીય પ્રતિનિધિમંડળ દ્વારા પ્રધાનમંત્રી સાથે મુલાકાત
સિંગાપોરના નાયબ પ્રધાનમંત્રી અને નાણાં પ્રધાન શ્રી લોરેન્સ વોંગ, સિંગાપોરના વેપાર અને ઉદ્યોગ પ્રધાન શ્રી ગાન કિમ યોંગ અને ભારતના નાણાં પ્રધાન શ્રીમતી નિર્મલા સીતારમણનો સમાવેશ કરતા સંયુક્ત ભારત-સિંગાપોર પ્રધાન સ્તરીય પ્રતિનિધિમંડળે, પ્રધાનમંત્રી શ્રી સાથે મુલાકાત કરી. આજે મંત્રીઓએ નવી દિલ્હીમાં 17 સપ્ટેમ્બર 2022ના રોજ આયોજિત ભારત-સિંગાપોર મિનિસ્ટરિયલ રાઉન્ડ ટેબલ ના ઉદ્ઘાટન સત્રના પરિણામો વિશે પ્રધાનમંત્રીને માહિતી આપી હતી. નાયબ પ્રધાનમંત્રી તરીકે શ્રી લોરેન્સ વોંગની તેમની ક્ષમતામાં ભારતની આ પ્રથમ મુલાકાત છે.
ISMRની સ્થાપના એ એક પાથબ્રેકિંગ પહેલ છે જેની કલ્પના પ્રધાનમંત્રી શ્રી મોદી દ્વારા કરવામાં આવી હતી અને તે ભારત-સિંગાપોર દ્વિપક્ષીય સંબંધોની વિશિષ્ટ પ્રકૃતિને પ્રતિબિંબિત કરે છે. મંત્રીઓએ વડા પ્રધાનને ખાસ કરીને ડિજિટલ કનેક્ટિવિટી, ફિનટેક, ગ્રીન ઇકોનોમી, કૌશલ્ય વિકાસ અને ખાદ્ય સુરક્ષાના ઉભરતા ક્ષેત્રોમાં યોજાયેલી વ્યાપક ચર્ચાઓ વિશે માહિતી આપી હતી.
પ્રધાનમંત્રીએ તેમની પ્રશંસા કરી અને આશા વ્યક્ત કરી કે ISMR જેવી પહેલ બંને દેશો વચ્ચેના દ્વિપક્ષીય સંબંધોને વધુ મજબૂત બનાવવામાં મદદ કરશે. પ્રધાનમંત્રીએ પ્રધાનમંત્રી લી અને સિંગાપોરના લોકો માટે તેમની શુભકામનાઓ પણ પાઠવી હતી.
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ પશ્ચિમ બંગાળના સીતાલકુચીમાં વાનને વીજ કરંટ લાગવાને કારણે થયેલી જાનહાનિ પર શોક વ્યક્ત કર્યો
પીડિતો માટે PMNRF તરફથી એક્સ-ગ્રેશિયાની જાહેરાત કરાઈ
પ્રધાનમંત્રી શ્રી નરેન્દ્ર મોદીએ પશ્ચિમ બંગાળના સીતાલકુચીમાં એક વાનને વીજ કરંટ લાગવાને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે PMNRF તરફથી એક્સ-ગ્રેશિયાની પણ જાહેરાત કરી છે.
પ્રધાનમંત્રી કાર્યાલયે ટ્વીટ કર્યું;
"પશ્ચિમ બંગાળના સીતાલકુચીમાં એક વાનને વીજ કરંટ લાગવાથી થયેલા જાનહાનિથી દુઃખી છું. શોકગ્રસ્ત પરિવારો પ્રત્યે સંવેદના. ઘાયલો જલ્દી સ્વસ્થ થાય એવી કામના: PM"
"PMNRF તરફથી 2 લાખ રૂપિયાની એક્સ-ગ્રેશિયા, મૃતકના નજીકના સંબંધીઓને આપવામાં આવશે. ઘાયલોને 50,000 રૂપિયા આપવામાં આવશે: PM"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ખ્વાજા મોઇનુદ્દીન ચિશ્તીના ઉર્સ પર અજમેર શરીફ દરગાહ ખાતે ચાદર અર્પણ કરી
પ્રધાનમંત્રી શ્રીએ ચાદર અર્પણ કરી જે ખ્વાજા મોઇનુદ્દીન ચિશ્તીના ઉર્સ પર અજમેર શરીફ દરગાહ પર ચઢાવવામાં આવશે.
પ્રધાનમંત્રીએ ટ્વિટ કર્યું:
"ખ્વાજા મોઇનુદ્દીન ચિશ્તીના ઉર્સ પર અજમેર શરીફ દરગાહ પર ચાદર ચઢાવવામાં આવશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
રાષ્ટ્રપતિ કોવિંદની ટિપ્પણી રાષ્ટ્રીય પ્રગતિ પ્રત્યેના તેમના જુસ્સાને દર્શાવે છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે રાષ્ટ્રપતિ શ્રી રામ નાથ કોવિંદ દ્વારા પદ છોડવાની પૂર્વસંધ્યાએ રાષ્ટ્રને પ્રેરણાદાયી સંબોધન "તે ભાવનાને પ્રતિબિંબિત કરે છે જે સાથે તેમણે આપણા રાષ્ટ્રપતિ તરીકે રાષ્ટ્રની સેવા કરી."
એક ટ્વીટમાં પ્રધાનમંત્રી શ્રીએ કહ્યું:
"રાષ્ટ્રપતિ કોવિંદનું પ્રેરણાદાયી સંબોધન. તેમની ટિપ્પણી રાષ્ટ્રીય પ્રગતિ પ્રત્યેનો તેમની જુસ્સો દર્શાવે છે અને તે ભાવનાને પ્રતિબિંબિત કરે છે કે જે સાથે તેમણે રાષ્ટ્રપતિ તરીકે રાષ્ટ્રની સેવા કરી."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માનવ સંસાધન વિકાસ મંત્રાલય
KVS- NEP 2020ના અમલીકરણના ત્રીજા વર્ષની ઉજવણી
NEP 2020 અમલીકરણની 3જી વર્ષગાંઠની ઉજવણી કરવા માટે કેન્દ્રીય વિદ્યાલય સાબરમતી ખાતે પત્રકાર પરિષદ યોજવામાં આવી હતી. જેમાં શ્રી અભિજિત પાંડા, આચાર્ય, કેવી સાબરમતી, શ્રી આર કે દીક્ષિત, આચાર્ય જેએનવી અમદાવાદ, શ્રી અશોક રાઠી, આચાર્ય, કેવી ઓએનજીસી ચાંદખેડાએ આ 3 વર્ષમાં NEP 2020 હેઠળ મેળવેલી સિદ્ધિઓ વિશે માહિતી આપી હતી.
કેન્દ્રીય વિદ્યાલય સંગઠન એ શિક્ષણ મંત્રાલય હેઠળની એક સ્વાયત્ત સંસ્થા છે. હાલમાં 1253 કેન્દ્રીય વિદ્યાલયો છે જે 14 લાખથી વધુ વિદ્યાર્થીઓની શૈક્ષણિક જરૂરિયાત પૂરી કરે છે. અમદાવાદ રિજનમાં 48 KVમાં 40,000 વિદ્યાર્થીઓ અભ્યાસ કરે છે. NEP 2020 KVS અમદાવાદ રિજનની શરૂઆતથી જ તેનો અમલ કરવા માટે શ્રેષ્ઠ પ્રયાસો કરી રહી છે. NEP માં ઈચ્છા મુજબ, વર્ગ I થી 06 વર્ષ સુધી પ્રવેશની ઉંમરનું પુનઃ સંરેખણ કરવામાં આવે છે અને આજ સુધીમાં ગુજરાતના 20 KV માં બાલવાટિકા દાખલ કરવામાં આવી છે. શાળાના પ્રથમ દિવસે વિદ્યાપ્રવેશ તરીકે વિદ્યાર્થીઓનું હૃદયપૂર્વક સ્વાગત કરવામાં આવે છે અને બાળકની પૂર્વ-સાક્ષરતા, પૂર્વ-સંખ્યા, જ્ઞાનાત્મક અને સામાજિક કૌશલ્યોને પ્રોત્સાહન આપવા માટે 12 અઠવાડિયાનું મોડ્યુલ સ્વીકારવામાં આવે છે. તમામ શાળાઓ બેગ લેસ ડે સ્કીમ હેઠળ વ્યવસાયિક/કૌશલ્ય વિષયોને અનુસરી રહી છે જેમાં વિદ્યાર્થીઓ માટીકામ, સુથારીકામ વગેરે અને PM KVY 3.0 હેઠળ અનુભવ મેળવી રહ્યા છે. ગુજરાતની 14 KV એ કૌશલ્ય હબની સ્થાપના કરી છે. વેબ આધારિત એપ્લીકેશન NIPUN લક્ષ્યો દ્વારા વર્ગ III સુધીની તમામ KV માં દેખરેખ રાખવામાં આવી રહી છે.
અમદાવાદ પ્રદેશ હેઠળના KVs ના 100% શિક્ષકોને દીક્ષા પોર્ટલ પર નિષ્ઠા અભ્યાસક્રમો હેઠળ તાલીમ આપવામાં આવે છે અને અમારી શાળાઓમાં જાદુઈ પિટારા જેવા સંસાધનોનો ઉપયોગ કરવામાં આવે છે. અમદાવાદ જિલ્લાની 3 કેન્દ્રીય વિદ્યાલયોને PM શ્રી શાળા તરીકે પસંદ કરવામાં આવી છે. વધુમાં, અમદાવાદ જિલ્લાની 4 કેન્દ્રીય વિદ્યાલયોમાં 2023-24 દરમિયાન બાલવાટિકા 3 ખોલવામાં આવી છે.
CB/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 247
પ્રધાનમંત્રીનું કાર્યાલય
પ્રધાનમંત્રીએ પેરાલિમ્પિક્સ ગેમ્સમાં જેવલિન થ્રોમાં સુવર્ણ ચંદ્રક જીતવા બદલ સુમિત અંતિલને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ સુમિત અંતિલને ટોક્યોમાં પેરાલિમ્પિક્સ ગેમ્સમાં જેવલિન થ્રોમાં સુવર્ણ ચંદ્રક જીતવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"આપણા એથ્લેટ્સ #Paralympicsમાં ચમકતા રહેવાનું ચાલુ રાખ્યું! રાષ્ટ્રને પેરાલિમ્પિક્સમાં સુમિત અંતિલના વિક્રમજનક પ્રદર્શન પર ગર્વ છે.
પ્રતિષ્ઠિત સુવર્ણ ચંદ્રક જીતવા બદલ સુમિતને અભિનંદન. તમને ભવિષ્ય માટે શુભકામનાઓ."
SD/GP/BT
(
પ્રધાનમંત્રીનું કાર્યાલય
NGMA ખાતે પ્રદર્શનમાં પીએમને આપવામાં આવેલ ભેટ અને સ્મૃતિચિહ્ન પ્રદર્શિત
નમામિ ગંગેના લાભાર્થે ભેટોની હરાજી કરવામાં આવશે
પ્રધાનમંત્રી શ્રી નરેન્દ્ર મોદીએ આજે નેશનલ ગેલેરી ઓફ મોર્ડન આર્ટ નવી દિલ્હી ખાતે તેમને આપવામાં આવેલ ભેટ અને સ્મૃતિચિહ્નોની વિશાળ શ્રેણી દર્શાવતા પ્રદર્શન વિશે પોસ્ટ કર્યું હતું.
શ્રી મોદીએ એમ પણ કહ્યું કે આ ભેટો અને સ્મૃતિ ચિહ્નો તેમને ભારતભરમાં વિવિધ કાર્યક્રમો અને કાર્યક્રમો દરમિયાન અર્પણ કરવામાં આવ્યા છે અને આ ભારતની સમૃદ્ધ સંસ્કૃતિ, પરંપરા અને કલાત્મક વારસાનો પુરાવો છે.
હંમેશની જેમ, આ વસ્તુઓની હરાજી કરવામાં આવશે અને તેની આવક નમામી ગંગે પહેલને ટેકો આપશે, પ્રધાનમંત્રીએ વધુમાં ઉમેર્યું હતું.
શ્રી મોદીએ એવા લોકો માટે વેબસાઇટ લિંક પણ શેર કરી છે જેઓ વ્યક્તિગત રીતે NGMAની મુલાકાત લઈ શકતા નથી.
એક X પોસ્ટમાં, પ્રધાનમંત્રીએ કહ્યું;
“આજથી, @ngma_delhi ખાતે એક પ્રદર્શન મને તાજેતરના ભૂતકાળમાં આપવામાં આવેલી ભેટો અને સ્મૃતિચિહ્નોની વિશાળ શ્રેણી પ્રદર્શિત કરશે.
ભારતભરમાં વિવિધ કાર્યક્રમો અને કાર્યક્રમો દરમિયાન મને પ્રસ્તુત કરવામાં આવે છે, તે ભારતની સમૃદ્ધ સંસ્કૃતિ, પરંપરા અને કલાત્મક વારસાનો પુરાવો છે.
હંમેશની જેમ, આ વસ્તુઓની હરાજી કરવામાં આવશે અને આવક નમામી ગંગે પહેલને સમર્થન આપશે.
અહીં તેમની માલિકી મેળવવાની તમારી પાસે તક છે!
વધુ જાણવા માટે NGMA ની મુલાકાત લો. જેઓ વ્યક્તિગત રીતે મુલાકાત લઈ શકતા નથી તેમના માટે વેબસાઇટની લિંક શેર કરી રહ્યો છું.
pmmementos.gov.in”
CB/GP/JD
(
નાણા મંત્રાલય
જીએસટી કાઉન્સિલનો કાયદા અને પ્રક્રિયામાં ફેરફારો સાથે સંબંધિત નિર્ણય
જીએસટી કાઉન્સિલની 35મી બેઠક આજે કેન્દ્રીય નાણાં અને કૉર્પોરેટ બાબતોના મંત્રી શ્રીમતી નિર્મલા સીતારામનની અધ્યક્ષતા હેઠળ યોજાઈ હતી. નવી સરકારે શપથ લીધા પછી કાઉન્સિલની આ પ્રથમ બેઠક હતી. આ બેઠકમાં કેન્દ્રીય નાણાં અને કોર્પોરેટ રાજ્યમંત્રી શ્રી અનુરાગ ઠાકુર ઉપરાંત મહેસૂલ સિચવ શ્રી અજય ભૂષણ પાંડે અને નાણાં મંત્રાલયનાં અન્ય વરિષ્ઠ અધિકારીઓ પણ ઉપસ્થિત હતાં. જીએસટી કાઉન્સિલે કાયદા અને પ્રક્રિયા સાથે સંબંધિત નીચેનાં ફેરફારો કરવાની ભલામણ કરી હતીઃ
કરદાતાઓને પર્યાપ્ત તક આપવા તેમજ વ્યવસ્થાને સ્વીકારવા રિટર્ન ભરવાની નવી સિસ્ટમ તબક્કાવાર રીતે પ્રસ્તુત થશે, જે નીચે મુજબ જણાવવામાં આવી છેઃ
- જુલાઈ, 2019થી સપ્ટેમ્બર, 2019 વચ્ચે રિટર્ન ભરવાની નવી વ્યવસ્થા  કરદાતાઓ માટે પરીક્ષણ માટે ઉપલબ્ધ થશે. કરદાતાઓને અત્યારની જેમ ફોર્મ GSTR-1 અને ફોર્મ GSTR-3B ભરવાનું ચાલુ રહેશે;
- ઓક્ટોબર, 2019થી ફોર્મ GST ANX-1 ફરજિયાત બની જશે. મોટા કરદાતાઓ ને ફોર્મ GST ANX-1 માસિક ધોરણે ભરવું પડશે, જ્યારે નાના કરદાતાઓને જાન્યુઆરી, 2020માં ઓક્ટોબર, 2019થી ડિસેમ્બર, 2019નાં ત્રિમાસિક ગાળા માટે પહેલી વાર ફોર્મ GST ANX-1 ભરવું પડશે.
- ઓક્ટોબર અને નવેમ્બર, 2019 માટે મોટા કરદાતાઓ માસિક ધોરણે FORM GSTR-3B ભરવાનું ચાલુ રહેશે અને જાન્યુઆરી, 2020માં ડિસેમ્બર, 2019 માટે પહેલી વાર ફોર્મ GST RET-01 ભરાશે. એ પણ નોંધી શકાય છે કે, ઓક્ટોબર, 2019થી મોટા અને નાના એમ બંને કરદાતાઓ માસિક ધોરણે ઇન્વોઇસ ફોર્મ GST ANX-1 વગેરે અપલોડ કરી શકશે. આ ગાળા દરમિયાન સાથે સાથે ફોર્મ GST ANX-2 જોઈ શકશે, પણ આ પ્રકારનાં ફોર્મ GST ANX-2 પર કોઈ પણ કામગીરીને મંજૂરી નહીં મળે.
- ઓક્ટોબર, 2019થી નાના કરદાતાઓ ફોર્મ GSTR-3B ભરવાનું બંધ કરશે અને ફોર્મ GST PMT-08 ભરવાનું શરૂ કરશે. તેઓ જાન્યુઆરી, 2020માં ઓક્ટોબરથી ડિસેમ્બર 2019નાં ત્રિમાસિક ગાળા માટે તેમનું ફોર્મ GST-RET-01 પહેલીવાર ભરશે
- જાન્યુઆરી, 2020થી ફોર્મ GSTR-3B તબક્કાવાર રીતે સંપૂર્ણપણે દૂર થઈ જશે
ફોર્મ GSTR-9, ફોર્મ GSTR-9Aમાં વાર્ષિક રિટર્ન ભરવાની કરદાતાઓને પડતી મુશ્કેલીઓ અને ફોર્મ GSTR-9Cમાં સમાધાન નિવેદન આપવવામાં પડતી મુશ્કેલીઓને કારણે આ રિટર્ન્સ/સમાધાન નિવેદન જમા કરવા માટેની તારીખ લંબાવીને 31.08.2019 કરવામાં આવી છે.
ફોર્મ GST ITC-04માં વેપાર અને ઉદ્યોગને જોબ વર્ક સાથે સંબંધિત તમામ વિગતો જાહેર કરવા માટે પર્યાપ્ત સમય આપવા જુલાઈ, 2017થી લંબાવીને જૂન, 2019 માટેનાં સમયગાળા માટે કથિત ફોર્મને ભરવા માટેની તારીખને લંબાવીને 31.08.2019 કરવામાં આવી છે.
જીએસટી કાઉન્સિલની અગાઉની બેઠકમાં લેવામાં આવેલા નિર્ણયોનો અમલ કરવા મેટ જીએસટી કાયદાઓમાં ચોક્કસ સુધારા કરવામાં આવશે.
સતત બે વર્ષનાં ગાળા માટે રિટર્ન ન ભરવા પર ઇ-વે બિલનાં બ્લોકિંગ સાથે સંબંધિત સીજીએસટી નિયમોનો નિયમ 138E 21.08.2019થી અમલમાં આવશે, જે માટે અગાઉ 21.06.2019ની તારીખ જાહેર થઈ હતી.
તારીખ 07.03.2019નાં રોજ બહાર પડેલા નોટિફિકેશન નંબર 2/2019 – સેન્ટ્રલ ટેક્ષ  હેઠળ કરવેરાની ચૂકવણીનાં વિકલ્પનો લાભ લેવા માટે ફોર્મ GST CMP-02માં ઇન્ટિમેશન ફાઇલ કરવા માટેની છેલ્લી તારીખ 30.04.2019થી લંબાવીને 31.07.2019 કરવામાં આવી છે.
J. Khunt/RP
(Visitor Counter : 290